पाएं अपने शहर की ताज़ा ख़बरें और फ्री ई-पेपरडाउनलोड करें
यह तस्वीर पीजीआई के ट्रामा सेंटर के गेट की है। मंगलवार को दो हेल्थ वर्कर्स पीपीई किट में थके-हारे कुछ पल के लिए आराम करते दिखे। पीजीआई में 373 बेड पर 363 मरीजों का इलाज चल रहा है। ट्रामा सेंटर कोविड ब्लॉक में 117 बेड पर 165 मरीज भर्ती हैं। कोरोना का यह घातक दौर जहां जान ले रहा है, वहीं हिम्मत भी तोड़ रहा है। लेकिन ऐसे माहौल में उन हेल्थ वर्कर्स को सलाम है जिन्होंने अपने दिन-रात मरीजों के नाम कर रखे हैं।
ये न तो किसी बेड की डिमांड करते हैं, न दो पल के आराम के लिए अलग कमरे की। कोविड मरीजों की देखभाल करते हुए करीब 633 हेल्थ वर्कर्स संक्रमित भी हो चुके हैं। इनमें डॉक्टर भी शामिल हैं। हमें ऐसे योद्धाओं से सीखना चाहिए। मास्क पहनने और दो गज की दूरी के हथियार के साथ हमें कोरोना से जंग जीतनी है। इसलिए नियम का पालन करें। लॉकडाउन में घर में ही रहें, बाहर निकलकर डॉक्टराें और अस्पतालों का बोझ न बढ़ाएं।
रोहतक के इन 18 लोगों का हुआ संस्कार
इधर, प्रोटोकॉल से 41 शवों का हुआ संस्कार
कोविड प्रोटोकॉल से मंगलवार को कोरोना संक्रमित 41 लोगों के शवों का श्मशान घाट पर अंतिम संस्कार किया गया। इसमें वैश्य काॅलेज रोड स्थित श्मशान घाट पर 25 शव और जींद रोड स्थित श्मशान घाट पर 16 शव पहुंचे। नगर निगम के कर्मचारियों ने इन शवों का कोविड प्रोटोकॉल से संस्कार किया। इसमें रोहतक के 18 शव शामिल हैं। रोहतक में कोरोना से जान गंवाने वालाें का आंकड़ा अब तक 251 पर पहुंच चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva zho_Hant eng_Latn